Sportspress.lu
sportspress.lu ass d'Lëtzebuerger Vereenegung vun de Sportsjournalisten.

Historique

Grënnung 
D'Vereenegung sportspress.lu ass am Dezember 1929 ënner dem Numm Association Luxembourgeoise des Journalistes Sportifs, ofgekierzt A.L.J.S., gegrënnt ginn. Den éischte Comité huet sech zesummegesat aus dem Léopold Goebel als President, dem Jacques Dieschbourg als Vizepresident, dem Pierre Kellner als Sekretär an dem Alphonse Braun als Caissier.

Weider Entwécklung 
DAssociation Luxembourgeoise des Journalistes Sportifs ass 1975 an Association Luxembourgeoise de la Presse Sportive''' (ALPS) ëmbenannt ginn.

De 4. Oktober 2007, op der ausseruerdentlecher Generalversammung vun der ALPS, hunn d'Memberen eestëmmeg decidéiert fir den Numm vun hirer Vereenegung vun "Association Luxembourgeoise de la Presse Sportive" a "sportspress.lu" ëmzeänneren.

Des Associatioun organiséiert all Joer am Dezember de Gala vun der Sportspress, bei deem d'Trophéen un de beschte Sportler, déi bescht Sportlerin an déi bescht Ekipp vum Joer iwwerreecht ginn. Belount ginn donieft och déi bescht jugendlech Sportler a verdéngschtvoll Perséinlechkeeten aus dem Sport.

 Presidenten 
 1929 - 1947: Léopold Goebel
 1947 - 1965: Emile Goebel
 1966 - 1976: François Bruch
 1976 - 1991: Gaston Seil
 1991 - 1994: André Ludwig
 1994 - 1997: Erw Barthel
 zanter 1998: Petz Lahure

 Affiliatiounen 
 Comité olympique et sportif luxembourgeois (C.O.S.L.)
  Union européenne de la presse sportive (U.E.P.S)
 Association internationale de la presse sportive (A.I.P.S.)

 Literatur zum Theema 
 Livre d'Or ALJS/ALPS 1929-2004, Association Luxembourgeoise de la Presse Sportive, Lëtzebuerg
 Gretsch, Lucien: Pionierzeiten des Sportjournalismus in Luxemburg'', in: ons stad, Nr 83, 2006, S. 80-85, Link

Kuckt och 
 Lëtzebuergesch Sportler vum Joer

Um Spaweck 
 Offiziell Websäit vu sportspress.lu

Veräiner an Organismen zu Lëtzebuerg
Journalismus zu Lëtzebuerg